تورکیه‌نین مدنیت و توریزم ناظیری نومان کورتولموش اینگیلتره‌نین پایتاختی لندن-ده باشلایان دونیا توریزم سرگی‌سینه (WTM)  قاتیلا‌راق، تورکیه‌نین ایستندی‌نین آچیلیشیندا ایشتیراک ائتدی.
لندن-ده کی داکی اکسل سرگی مرکزینده تشکیل اولونان و چوخ سایدا اؤلکه‌نین قاتیلدیغی سرگیده تورکیه‌نین و قوزیی قیبریس تورک جمهوریتی‌نین ده ایستندلری وار.
قوزیی قیبریس تورک جمهوریتی‌نین توریزم و اکولوژی ناظیری فیکری آتااوغلو ایله بیرگه قیبریسا مخصوص لذت‌لردن دادان کورتولموش:"قیبریس-ین بورادا تمثیل ائدیلمه‌سی حقیقتن چوخ اهمیت‌لی‌دیر. جناب ناظریمیزه اورک‌دن تشککور ائدیرم. تورکیه‌نین توریزم ساحه‌سینده هر نوع امکداش‌لیق ائتمه‌یه حاضیر اولدوغونو سؤیلمه‌یه بئله احتیاج یوخ‌دور" دئیه دانیشدی.
کورتولموش ایستندلره باخدیق‌دان سونرا "National Geographic "ین تورکیه فوتولاریندان‌ عبارت سرگی‌سینی گزدی.
نوامبرین 9-نا قدر آچیق اولا‌جاق دونیا توریزم سرگی‌سینه هر ایل 50 مین‌دن آرتیق اینسان گلیر.
